laion/Wikipedia-Exotic huggingface dataset:
Phillipsi maakond (Kansas)

Phillipsi maakond on maakond Ameerika Ühendriikides Kansase osariigis. 2010. aastal elas maakonnas 5642 inimest. Maakonna keskus ja suurim linn on Phillipsburg (2743 elanikku). Suuremad asulad on veel Logan (555) ja Agra (283). Maakonna pindala on 2318 km², millest 22 km² moodustab veepindala. Harlani maakond (põhjas) Franklini maakond (kirdes) Smithi maakond (idas) Rooksi maakond (lõunas) Grahami maakond (edelas) Nortoni maakond (läänes) Phillipsi maakond moodustati 26. veebruaril 1867. aastal. Kirwin National Wildlife Refuge Phillipsi maakonna koduleht (inglise keeles)
Just Knud Qvigstad (ansambel)

Just Knud Qvigstad oli Eestis 1988–1991 ja 2009 tegutsenud poprokkansambel, mis on nime saanud samanimelise Norra keeleteadlase ja folkloristi järgi. Aastatel 1988–1991 mängis ansamblis kitarri Märten Kross. 2009. aastal tuli ansambel ajutiselt taas kokku, Raadio 2 salvestatud kontserdil esineti koosseisus Arne Lauri (laul ja akustiline kitarr), Margus Alviste (basskitarr), Märten Kross (kitarr), Antti Kammiste (klahvpillid), Raul Ukareda (kitarr) ja Toomas Leemets (trummid). Arne Lauri – vokaal, akustiline kitarr Margus Alviste – bass Märten Kross – kitarr Antti Kammiste – klahvpillid Toomas Leemets – trummid Raul Ukareda – kitarr (1988–1989) Koit Illak – trummid (1988–1989) Priit Veldi – trummid (1989–1990) Tiit Käosaar – klahvpillid (1989) Tarmo Puudist – perkussioon (1989) Margus Rebane – heli (1988–1990) "Just Knud Qvigstad" helikassett, 1990 "Jutustus kahest quningriigist" CD, 1988/2009 "Just Knud Qvigstad / 33" duubel LP 1989-91/2021 (duubelalbum, mis sisaldab kogu ansambli loomingut ning on uuesti remasterdatud spetsiaalselt vinüülplaadi tarvis) "Rock collection. II" Tallinn: Kuldnokk, helikassett, 1990 (laul "Uus romantika") "Estonian pop. XI" Tallinn: Tallinna Helikassetitehas, helikassett, 1990 (laul "Present") "Eesti kuld. Nr. 2" Tallinn: O.K. Records, CD ja helikassett, 1997 (laul "Keskaeg") "Ideaalmaailmad – Just Knud Qvigstad" ERR, Margus Kiis 2008 Just Knud Qvigstad, Tartu Muusikapäevad 1989, Jupiter Err "Kaido Kirikmäe: Just Knud Qvigstadil on Eesti muusikaajaloos kindel koht" Postimees, 2009 Just Knud Qvigstad Eesti Rahvusraamatukogu rahvusbibliograafias "R2 LIVE. Just Knud Qvigstad" Raadio 2, 05.12.2009 (kontserdilindistus 2. detsembrist 2009)
Danilo Medina

Danilo Medina Sánchez (sündinud 10. novembril 1951) on Dominikaani Vabariigi poliitik, alates 16. augustist 2012 Dominikaani Vabariigi president. Ta lõpetas 1984. aastal Santo Domingo tehnikaülikooli majandusteaduse alal. Danilo Medina on Dominikaani Vabastuspartei liige. Aastatel 1994–1995 oli ta Esindajatekoja eesistuja. Koduleht
Andrei Volkonski

Vürst Andrei Volkonski (vene keeles Андрей Михайлович Волконский; 14. veebruar 1933 Genf – 16. september 2008 Aix-en-Provence) oli vene helilooja ja klavessinist. Ta oli üks silmapaistvamaid klavessiinimängijaid Nõukogude Liidus ning oluline vanamuusika propageerija. Ta oli vanamuusikaansambli Madrigal asutaja 1965. aastal. Minnes vastuollu tolleaegse ideoloogiaga, emigreerus ta 1972. aastal kõigepealt Šveitsi ja seejärel Prantsusmaale. Teda ühendasid Eestiga poeg ja abielu ning loomingulised sidemed mitmete kultuuriinimestega. Andrei Volkonski sulest pärineb väidetavalt esimene dodekafooniline muusikateos Nõukogude Liidus, "Musica Stricta" klaverile. Tema abikaasa on olnud kirjanik Helvi Jürisson ja nende poeg on eesti näitleja, luuletaja ja muusik Peeter Volkonski. Tema isa oli laulja Mihhail Volkonski.
Peter Müllenberg

Peter Müllenberg (sündinud 30. detsembril 1987 Overijsseli provintsis Almelo vallas) on Hollandi poksija. Müllenberg oli Hollandi meister keskkaalus (kuni 75 kg) vähemalt 2011. aastal. Müllenberg osales keskkaalus (kuni 75 kg) 14. maailmameistrivõistlustel (Chicago, 2007), kuid kaotas 1. ringis oma kohtumise ja jäi edasisest medaliheitlusest välja ning 16. maailmameistrivõistlustel (Bakuu, 2011), kuid kaotas 2. ringis oma kohtumise ja jäi edasisest medaliheitlusest välja. Müllenberg sai poolraskekaalus (kuni 81 kg) 40. Euroopa meistrivõistlustel (Minsk, 2013) hõbemedali, kaotades finaalis kuldmedalivõitjale ja Euroopa meistrile Nikita Ivanovile (Venemaa). Ta osales keskkaalus (kuni 75 kg) 38. Euroopa meistrivõistlustel (Moskva, 2010), kuid kaotas 1. ringis oma kohtumise ja jäi edasisest medaliheitlusest välja ning 39. Euroopa meistrivõistlustel (Ankara, 2011), kuid kaotas veerandfinaalis hilisemale kuldmedalivõitjale ja Euroopa meistrile Maksim Koptjakovile (Venemaa) ja jäi edasisest medaliheitlusest välja. Hollandi meistrivõistlused poksis 2011. aastal. Tulemused inglise keeles 14. maailmameistrivõistlused poksis. Chicago 2007. Tulemused inglise keeles 16. maailmameistrivõistlused poksis. Bakuu 2011. Tulemused inglise keeles 40. Euroopa meistrivõistlused poksis. Minsk 2013. Tulemused inglise keeles 38. Euroopa meistrivõistlused poksis. Moskva 2010. Tulemused inglise keeles 39. Euroopa meistrivõistlused poksis. Ankara 2011. Tulemused inglise keeles
Zoran Milanović

Zoran Milanović (sündinud 30. oktoobril 1966 Zagrebis) on Horvaatia poliitik, alates 18. veebruarist 2020 Horvaatia president. Ta oli 23. detsembrist 2011 kuni 22. jaanuarini 2016 Horvaatia peaminister. Ta on lõpetanud Zagrebi ülikooli õigusteaduse alal ja kaitsnud Brüsseli ülikoolis magistrikraadi Euroopa õiguse alal. Zoran Milanović on alates 2007. aastast Horvaatia Sotsiaaldemokraatliku Partei esimees. Aastatel 2007–2011 oli ta opositsiooniliider.
Jung Hong-won

Jung Hong-won (sündinud 9. oktoobril 1944) on Lõuna-Korea poliitik, kes oli 26. veebruarist 2013 kuni 16. veebruarini 2015 Lõuna-Korea peaminister. Ta õppis Sungkyunkwani ülikoolis õigusteadust ja töötas seejärel prokurörina.
Jum‘ah ‘Atīqah

Jum‘ah Aḩmad ‘Atīqah (araabia keeles جمعة عتيقة; sündinud 1950) on Liibüa poliitik. Ta oli 28. maist kuni 25. juunini 2013 Liibüa rahvuskongressi esimehe kohusetäitja.
Pak Pong-ju

Pak Pong-ju (sündinud 24. oktoobril 1939) on Põhja-Korea riigitegelane, valitsusjuht 3. septembrist 2003 kuni 11. aprillini 2007 ning 1. aprillist 2013 kuni 11. aprillini 2019.
Valitsusjuht

Valitsusjuht on riigi või autonoomse piirkonna täidesaatva võimu pea, valitsuse juht. Valitsusjuhiks on kõige sagedamini peaminister, presidentaalse valitsemisvormi korral president. Riigipeade ja valitsusjuhtide koondtabel Naisvalitsusjuhtide loend
Nikita Koger

Nikita Koger (sündinud 6. mail 1994 Tallinnas) on endine Eesti jalgpallur (ründaja). Ta mängis Eesti kõrgliiga klubis Tallinna FC Levadia. Nikita Koger Eesti Jalgpalli Liidu kodulehel Nikita Koger koondise statistika Eesti Jalgpalli Liidu kodulehel Transfermarkt profiil
Naiste Meistriliiga

Naiste Meistriliiga (ka Expert liiga) on Eesti naiste jalgpalli kõrgliiga. Liigas mängib 8 naiskonda, liiga meister kvalifitseerub UEFA Naiste Meistrite Liiga kohale. TKSK Arsenal, TKSK, TKSK Visa ja Tallinna FC Levadia on sama klubi eri nimedega erinevatel aastatel. "Arhiivikoopia". Originaali arhiivikoopia seisuga 4. juuni 2010. Vaadatud 11. juunil 2013.{{netiviide}}: CS1 hooldus: arhiivikoopia kasutusel pealkirjana (link) Koduleht
Robert Adams

Robert Adams on mitme tuntud inimese nimi: Robert Adams, USA fotograaf Robert McCormick Adams, USA arheoloog Robert Merrihew Adams, USA filosoof ...
Ponzano Monferrato

Ponzano Monferrato on vald Itaalias Piemonte maakonnas Alessandria provintsis. 385 meetri kõrgusel merepinnast asuva Ponzano Monferrato asustustihedus on keskmiselt 29 inimest ruutkilomeetri kohta. Ponzano Monferrato piirneb järgmiste omavalitsusüksustega: Castelletto Merli, Cereseto, Mombello Monferrato, Moncalvo (AT), Serralunga di Crea. Ponzano Monferrato halduspiirides asub Salabue asula. Sacro Monte di Crea (UNESCO maailmapärandi nimistu) Sacro Monte di Crea Paradiisi kabel (Cappella del Paradiso) Sacro Monte di Crea pühakoda Sacro Monte di Crea Kabel 19 (Kristuse ülestõusmine) https://demo.istat.it/?l=it  Ponzano Monferrato – pildid, videod ja helifailid Wikimedia Commonsis Koduleht (itaalia keeles) Sacro Monte di Crea (inglise, itaalia, prantsuse, saksa ja hispaania keeles)
Tver

Tver (vene Тверь) on linn Venemaal, Tveri oblasti keskus. Asub kohas, kus Tmaka ja Tvertsa jõgi suubuvad Volga jõkke. Geograafilised koordinaadid on 56°52' N, 35°54' E. Linn asutati 1135. aastal. Algul kuulus Novgorodi ja 1209. aastast Vladimiri-Suzdali valdusse. Linn hävitati 1238. aastal mongolite-tatarlaste poolt.  Pikemalt artiklis Tveri vürstiriik, Tveri vürst 1247. aastast oli Tveri vürstiriigi keskus ning Tveri vürst osales Moskva vürstiga võimuvõitluses Vene alade valitsemise pärast Kuldhordi valitseja jarlõki all. Kuni 1331. aastani valitses suurkhaani Uzbeki jarlõki alusel Vene alasid Tveri suurvürst Aleksandr Mihhailovitš. 1485. aastal läks vürstkond Moskva suurvürstiriigi koosseisu. Aastatel 1931–1990 kandis nime Kalinin. Halduslikult jaguneb linn neljaks rajooniks. 2004. aastal liideti Tveriga Sahharovo alev, mis asub linnast kirdes ja millel pole linnaga ühist piiri. Linna tähtsamad tööstusharud on masinaehitus (raudteevagunid, ekskavaatorid) ja toiduainetetööstus. Tveri raudteesild Starovolžski sild Novovolžski sild https://www.citypopulation.de/en/russia/cities/central/, vaadatud 27.09.2022. "Всероссийской переписи населения 2010". Originaali arhiivikoopia seisuga 15. märts 2013. Vaadatud 30. juulil 2015. Tveri koduleht
Jason Quigley

Jason Quigley (sündinud 19. mail 1991 Donegali krahvkonnas Donegalis) on Iirimaa poksija. Quigley võitis keskkaalus (kuni 75 kg) 40. Euroopa meistrivõistlustel (Minsk, 2013) kuldmedali ja tuli Euroopa meistriks. 40. Euroopa meistrivõistlused poksis. Minsk 2013. Tulemused inglise keeles
Gibbsi refleksioonimudel

Gibbsi refleksioonimudel on ringikujuliselt üles ehitatud mudel, mille kasulikkus seisneb süsteemsema refleksiooniprotsessi soodustamises, andes refleksioonile raamistiku ja kindla suuna probleemi lahendamiseks vajaliku tegevuskava koostamiseks. Eelnev soodustab refleksiooni terviklikkust ja sügavust ning seeläbi kogemustest õppimist. Gibbsi refleksioonimudeli (1988) efektiivsuse eelduseks on kõigi refleksioonietappide võrdne tähtsustamine reflekteerimisel. Mudelit võib kasutada nii individuaalse kui ka koostööl põhineva refleksiooni teostamiseks, kuid mõlemal juhul saab refleksioon alguse isiklikust kogemusest ja lõpeb personaalsete situatsioonist olenevate järeldustega. Gibbsi refleksioonimudel on jaotatud refleksiooni struktureerivate küsimuste alusel kuueks etapiks. Kirjeldus (description) – refleksioonitsükkel saab alguse situatsiooni võimalikult põhjalikust ja objektiivsest kirjeldusest. Kirjeldatakse, mis juhtus, kes olid situatsiooni kaasatud ja kus sündmus aset leidis. Antud etapis ei tehta enneaegseid otsuseid ega järeldusi. Tunded (feelings) – selles etapis kirjeldatakse võimalikult põhjalikult oma tundeid ja reageeringut situatsiooni aset leidmisel ja sellele järgnevalt, kuid tunnete analüüsi ei toimu. Tugevad situatsioonijärgsed emotsioonid võivad pärssida järgnevate etappide läbimist. Hindamine (evaluation) – selles etapis antakse hinnang kogetule, arutledes võrdselt olukorra positiivsete ja negatiivsete aspektide üle ning küsitakse enda vaatenurgast lähtudes, kui rahul ollakse saadud tulemustega. Analüüs (analysis) – selles etapis sõnastatakse situatsiooni mõjutanud faktorid, küsitakse ja analüüsitakse juhtunu põhjuseid, eesmärgi saavutamist takistanud ning soodustanud asjaolusid. Paralleelide toomine hetkesituatsiooni ja eelnevate sarnaste kogemuste vahel võib soodustada seoste ja üldistuste tegemist. Järeldus (conclusion) – selle etapi läbimisel lähtutakse eelnevatest etappidest, arutledes alternatiivsete lahendusviiside üle ehk mida oleks analüüsitavas situatsioonis veel teha saanud ja millised tegevused oleksid toetanud soovitud eesmärgi saavutamist. Tegevusplaan (action plan) – viimases etapis toimub eelnevatele etappidele toetudes otsuste tegemine, mis on ühtlasi kogemustest õppimise väljundiks. Otsustatakse, millised on soovitud eesmärgini jõudmiseks vajaminevad tegevus- ja käitumisviisid, mida rakendatakse sarnasesse situatsiooni sattumisel.
Novofastiv

Novofastiv (ukraina keeles Новофастів) on küla Ukrainas Vinnõtsja oblastis Pogrebõštše rajoonis. Elanike arv on 973.  Novofastiv – pildid, videod ja helifailid Wikimedia Commonsis
Alessandro Scarlatti

Alessandro Scarlatti (2. mai 1660 – 24. oktoober 1725) oli itaalia barokkhelilooja, kes on tuntud eelkõige oma ooperite poolest. Ta oli üks Napoli ooperikoolkonna rajajaist. Alessandro Scarlatti õppis 1770. aastal Roomas helilooja Giacomo Carissimi juhendamisel pool aastat ning oskas hiljem tänu temale meisterlikult valitseda kontrapunktistiili. Tema meloodiatunnetus arenes samuti Roomas tegutsenud Antonio Stradella mõjutuste tulemusel. Scarlatti leiutas Napolis stiili, mis sai põhisuunaks kuni Mozarti muusika tulekuni ja puudutab just aaria struktuuri, milles valitsevad instrumentaalse saatega retsitatiiv ja da capo aariad. Tema muusika muutus eriti nõudlikuks ja virtuoosseks: esitaja peab teksti täpselt tundma ja oskama sõna edasi anda. Napoli koolkonda esindavad Pergolesi, Duni, Paisiello, Piccinni, Ciampi ja Jommelli. Alessandro Scarlatti kirjutas põhiliselt sopranihäälele, näiteks 700 kantaati. Tal on 59 ooperit, sealhulgas 1718. aastal loodud "Il trionfo dell'onore" ja 1721. aastal kirjutatud "Griselda". Tema tuntumate laulude hulka kuulub Mario aaria "Le violette" 1694. aasta ooperist "Pirro e Demetrio", mida tuntakse lihtsalt kui vana klassikalist laulu.
Eduard Visnapuu

Eduard Visnapuu (17. jaanuar 1895 Konguta vald – 8. juuli 1969 Tallinn) oli eesti muusikateadlane ja pedagoog. Ta õppis aastatel 1919–1920 Tartu Kõrgemas Muusikakoolis. Ta on tegutsenud muusikaarvustajana ja toimetanud muusikaajakirju (Sireen, Helikund, Muusikaleht). Aastatel 1944–1948 oli ta Eesti Teatri- ja Muusikamuuseumi direktor. Eduard Visnapuu suri 8. juulil 1969 Tallinnas ja ta maeti 11. juulil 1969 Metsakalmistule. Tema vend oli Henrik Visnapuu. 1923 "Muusika leksikon I" 1925 "Noodiõpetus" 1926 "Muusika õpperaamat II" http://www.kalmistud.ee/haudi?filter_maetud_eesnimi=eduard&filter_maetud_perenimi=visnapuu&action=maetud&popup=0&yldotsing=1&filter_maetud_kalmistu=[alaline kõdulink] Eesti Nõukogude Entsüklopeedia 8. köide, Tallinn 1976
Granada (täpsustus)

Granada on Lõuna-Hispaanias asuv linn. Granada on USA-s asuv linn. Granada on Nicaraguas asuv linn. Granada provints asub Hispaanias. Granada CF on Hispaania jalgpalliklubi. Grenada on Väikestes Antillides asuv saareriik.
Elvira

See artikkel räägib eesnimest. Hispaania linna kohta vaata artiklit Granada. Elvira on naisenimi. 1. jaanuari 2022 seisuga oli Eestis eesnimi Elvira 476 naisel. Elvira oli Eestis populaarsuselt 319. naisenimi. Kõige populaarsem oli eesnimi Elvira vanuserühmas 80–84, kus neid on 10 000 elaniku kohta 12,40, ning Ida-Viru maakonnas, kus neid on 10 000 elaniku kohta 7,58. Elvira oli keskmiselt 54 aasta vanune (mediaanvanus oli 57). Lätis on kasutusel variant Elvīra, vene keeles Эльвира. Elvira Ennok, eesti näitleja Elvira Lindo, Hispaania kirjanik Elvira Nabiullina, Venemaa riigitegelane Eeva Vahur, varasema nimega Elvira Neemre, eesti näitleja ja dramaturg Elvīra Ozoliņa, Läti odaviskaja Elviira https://www.stat.ee/nimed/Elvira
Bartoni maakond

Bartoni maakond (Barton County) on maakond USA-s Missouri osariigi edelaosas. Maakonna halduskeskus ja suurim linn on Lamar. Maakonna pindala on 1545 km², millest 6 km² moodustab veepindala. Elanike arv oli 2010. aasta rahvaloenduse järgi 12 402. Aastal 2000 oli elanike arv 12 541. Vernoni maakond (põhjas) Cedari maakond (kirdes) Dade'i maakond (idas) Jasperi maakond (lõunas) Crawfordi maakond (läänes) Bartoni maakond moodustati 12. detsembril 1855. aastal Jasperi maakonna osast. Maakond on saanud nime Missourist pärit USA senaatori David Bartoni järgi. Maakonnas sündis 1884. aastal 33. USA president Harry Truman. 2020 United States Census, vaadatud 1.01.2022. Bartoni maakonna koduleht (inglise keeles)
Rice'i maakond

Rice'i maakond (Rice County) on maakond USA-s Minnesota osariigis. Maakonna halduskeskus ja suurim linn on Faribault. Maakonna pindala on 1337 km², millest 48 km² moodustab veepindala. Elanike arv oli 2020. aasta rahvaloenduse järgi 67 097. Aastal 2010 oli elanikke 64 142 ja 2000. aastal 56 665. Dakota maakond (kirdes) Goodhue maakond (idas) Dodge'i maakond (kagus) Steele'i maakond (lõunas) Waseca maakond (edelas) Le Sueuri maakond (läänes) Scotti maakond (loodes) Rice'i maakond moodustati 5. märtsil 1853. aastal Dakota ja Wabasha maakonna osadest. Maakond on saanud nime Minnesotast pärit USA senaatori Henry Mower Rice'i järgi. Rice'i oli lisaks karusnahaga kaupleja, kel oli oluline osa Minnesota territooriumi loomises ning hilisemas kasvus ja arengus. Dennison (osaliselt Goodhue maakonnas; 2020. aasta seisuga 223 elanikku) Dundas (1712 elanikku) Faribault (halduskeskus; 24 453 elanikku) Lonsdale (4686 elanikku) Morristown (949 elanikku) Nerstrand (273 elanikku) Northfield (osaliselt Dakota maakonnas; 20 790 elanikku) Interstate 35 Minnesota State Highway 3 Minnesota State Highway 13 Minnesota State Highway 19 Minnesota State Highway 21 Minnesota State Highway 60 Minnesota State Highway 99 Minnesota State Highway 246 Minnesota State Highway 298 Minnesota State Highway 299 2020 United States Census, vaadatud 1.01.2022. Rice'i maakonna koduleht (inglise keeles)
Elevandiluuranniku vapp

Elevandiluuranniku vapp on Côte d'Ivoire'i Vabariigi ametlik riigivapp. Praeguse kujundusega vapp võeti kasutusele 1964. aastal. Aastal 2001 muudeti vapi kujundust, kuid 2011. aastal pöörduti vana kujunduse juurde tagasi. Vapikilbil on kujutatud rohelisel taustal valge elevandi pea. Kilbi tagant tõuseb Päike, mis sümboliseerib uut algust. Vapikilpi ümbritseb kaks palmipuud, neid ühendab lint riigi prantsuskeelse nimega. Elevandiluuranniku lipp
L'Abidjanaise

"L'Abidjanaise" on Elevandiluuranniku hümn. Hümn võeti kasutusele pärast riigi iseseisvumist 1960. aastal. Salut Ô terre d'espérance; Pays de l'hospitalité. Tes légions remplies de vaillance Ont relevé ta dignité. Tes fils, chère Côte d'Ivoire, Fiers artisans de ta grandeur, Tous rassemblés pour ta gloire Te bâtiront dans le bonheur. Fiers Ivoiriens, le pays nous appelle. Si nous avons dans la paix ramené la liberté, Notre devoir sera d'être un modèle De l'espérance promise à l'humanité, En forgeant, unie dans la foi nouvelle, La patrie de la vraie fraternité.
Tartu Ülikooli orientalistikakeskus

Tartu Ülikooli Orientalistikakeskus on interdistsiplinaarne struktuuriüksus, mille eesmärgiks on orientalistikaalase teadus- ja õppetöö korraldamine ja läbiviimine ning orientalistikaalaste arendusprojektide koordineerimine Tartu Ülikoolis. Keskus loodi Tartu Ülikooli nõukogu otsusega 17. juunil 1994. Selle eelkäijad olid orientalistika laboratoorium (1991–1994), ajaloo ja semiootika laboratoorium (1983–1991) ja orientalistika kabinet (1955–1994). Enne II maailmasõda olid erinevad orientalistikaalased professuurid ja teadlased tegevad usuteaduskonna ja filosoofiateaduskonna erinevate üksuste all. Aastatel 1994–2007 kuulus keskus ajaloo osakonna, 2007–2010 ajaloo ja arheoloogia instituudi koosseisu. Alates aastast 2011 on orientalistika keskus Tartu Ülikooli filosoofiateaduskonna kultuuriteaduste ja kunstide instituudi koosseisus. Orientalistikakeskus on tihedalt seotud Eesti Akadeemiline Orientaalseltsiga nii koos korraldatud konverentside kui väljaannete kaudu. Peamiste uurimisvaldkondadena tegeletakse sinoloogia, budoloogia, Lähis-Ida uuringute (sh assürioloogia) ja egüptoloogiaga. Lisaks orientalistikateaduse traditsioonilistele aja-, religiooni- ja kirjandusloolistele uurimissuundadele koordineerib Orientalistikakeskus Tartu Ülikoolis õppemoodulit "Aasia ühiskonnad, majandus ja poliitika". Tartu Ülikooli Orientalistikakeskuse koduleht Orientalistikakeskus Facebookis Mida peidab endas Tartu Ülikooli orientalistikakeskuse raamatukogu? (video) Tartu Ülikooli Orientalistikakeskuse publikatsioonide loetelu ETISes alates 2010 Teadustööde täistekste Academia portaalis Õppemoodul Aasia ühiskonnad, majandus ja poliitika Aasia ühiskonnad, majandus ja poliitika õppemoodul Facebookis
Nähtamatu gorilla test

Nähtamatu gorilla test on 1999. aastal psühholoogide Daniel Simonsi ja Christopher Chabris' kuulsaks saanud eksperiment, mille käigus lindistati video, kus inimesed loobivad palli. Videoklipi vaatajatel paluti valgetes särkides mängijate pallivisked üle lugeda. Ühel hetkel ilmub mängijate keskele gorillakostüümis inimene, kes taob paar korda vastu rinda ja seejärel lahkub kaadrist. Umbes pooled, kes eksperimentides seda videot on vaadanud, ei pane gorillat tähele. Daniel Simons ja Christopher Chabris said selle töö eest 2004. aastal ka Ig Nobeli auhinna. Selle teema uurimist on jätkanud näiteks J. Seegmiller koos kolleegidega ja leidnud, et need, kes ei märka videos gorillat, jäävad hätta ka ülesannetega, kus tuleb tähelepanu mitme asja vahel jagada. Inimene, kes ei märka midagi otse enda nina all, sest on parajasti keskendunud mingile muule tegevusele, on väiksema töömälu mahuga. Seegmiller, Janelle K.; Watson, Jason M.; Strayer, David L.. Individual differences in susceptibility to inattentional blindness. Journal of Experimental Psychology: Learning, Memory, and Cognition, Vol 37(3), May 2011, 785–79 The Invisible Gorilla koduleht Video Daniel Simonsi koduleht Christopher Chabris'i blogi Novaator "Tähelepanu on pime VIDEOD" 12.07.2010 "Nähtamatu gorilla efekt: Miks me ei märka asju otse oma nina all?" 26.04.2011 "Kes näeb nähtamatut gorillat?" 22.02.2013
Guinea-Bissau vapp

Guinea-Bissau vapp on Guinea-Bissau riigivapp. Vapi praegune kujundus võeti kasutusele 1994. aastal. Sellest veidi erinev esimene riigivapp kinnitati 1973. aastal pärast riigi iseseisvumist. Vapil on samad värvid nagu riigilipul. Kesksel kohal on viieharuline must täht, mis on Aafrika rahvaste ühine vabaduse sümbol. Seda ümbritsevad rohelised oliivioksad, mida ühendav kuldne merikarp sümboliseerib riigi asendit Atlandi ookeani ääres. Punasel lindil on portugalikeelne rahvuslik deviis "Unidade, luta, progresso" ('ühtsus, võitlus, edenemine'). Guinea-Bissau lipp
Sapiri-Whorfi hüpotees

Sapiri-Whorfi hüpotees ehk keelelise relatiivsuse hüpotees ütleb, et inimese ettekujutus maailmast ja tema mõtlemisviis on mõjutatud sellest, missugust keelt ta kõneleb. Selle hüpoteesi pakkusid välja Edward Sapir (1884–1939) ja Benjamin Whorf (1897–1941) indiaani keeli uurides. Nad panid tähele, et maailma kujutamine nendes keeltes erineb sellest, kuidas inglise keel maailma kujutab. Sapiri-Whorfi ehk Whorfi hüpoteesist on loodud mitmeid versioone, sh tugev (keel määrab) ja nõrk versioon (keel mõjutab ja suunab mõtlemisprotsesse). Eesti keeles on võimalik lugeda Edward Sapiri peateost „Keel” (2009) ja Benjamin Whorfi valitud teoseid pealkirjaga „Keel, mõtlemine ning tegelikkus” (2010). keeleline relativism keeleline determinism
Esta é a Nossa Pátria Bem Amada

"Esta é a Nossa Pátria Bem Amada" ("See on meie armastatud kodumaa") on Guinea-Bissau hümn. Hümn on kasutusel 1974. aastast. See oli 1996. aastani ka Roheneemesaarte hümn. Portugalikeelse hümni sõnad on kirjutanud Amílcar Cabral ja viisi Xiao He. Sol, suor e o verde e mar, Séculos de dor e esperança; Esta é a terra dos nossos avós! Fruto das nossas mãos, Da flôr do nosso sangue: Esta é a nossa pátria amada. Viva a pátria gloriosa! Floriu nos céus a bandeira da luta. Avante, contra o jugo estrangeiro! Nós vamos construir Na pátria immortal A paz e o progresso! Nós vamos construir Na pátria imortal A paz e o progresso! paz e o progresso! Ramos do mesmo tronco, Olhos na mesma luz: Esta é a força da nossa união! Cantem o mar e a terra A madrugada e o sol Que a nossa luta fecundou. Hümni salvestis ja sõnad